RPK
RPK je naziv za sovjetski puškomitraljez kalibra 7.62 mm nastao na osnovu automatske puške AK-47. RPK je našao upotrebu zemljama bivšeg SSSR-a, Varšavskog pakta i njihovih saveznika, a proizvodio se pod licencom u Bugarskoj, Poljskoj, Rumuniji. Nakon drugog svjetskog rata u Crvenoj armiji došlo je do ekspanzije kalibra 7.62x39 mm kojeg je koristio AK-47, SKS, te raniji puškomitraljez RPD. U tom periodu se pokazala opravdana upotreba puškomitraljeza u pješadijskim jedinicama. RPK dijeli karakteristike i mehanizam s AK-47 puškom, ali ima nešto dužu cijev i nešto podignut kundak. Prve verzije su koristile okvire kapaciteta 30 metaka, međutim kasnije su se javili doboši od 75 metaka. Svoju najveću slavu RPK, baš i kao njegov rođak AK-47 tokom Vijetnamskog rata osvojio je od strane komunističke gerile. Pokazao se kao dobro oružje uzimajući nisku cijenu, jeftinu proizvodnju i minimalne zahtjeve održavanja. Kasnije nakon pojave puške AK-74 kalibra 5.45 mm, javio se i novi RPK-74 također kalibra 5.45 mm koji se danas nalazi u operativnoj upotrebi u ruskoj vojsci.